Í gær fór 7. bekkur EÓ ásamt nokkrum öðrum nemendum í heimsókn í 365 miðla . Vel var tekið á móti hópnum þar sem starfsemi fjölmiðla var kynnt fyrir nemendum allt frá upphafi og til dagsins í dag . Eftir það fór hópurinn í skoðunarferð um húsakynni fyrirtækisins . Meðal annars fór hópurinn í heimsókn á FM 957 en þar var útvarpsmaðurinn Heiðar Austmann sem tók á móti hópnum . Fengu þau smá kynningu á stöðinni ásamt því að hópurinn fékk að vera viðstaddur þegar Heiðar Austmann var í beinni útsendingu . Heimsóknin tókst afar vel og voru krakkarnir sér og skólanum til sóma . Einnig verður að þakka 365 miðlum fyrir þeirra boð en heimsóknin var afar vel skipulögð og ánægjuleg . Hér eru nokkrar myndir úr heimsókninni .